CELEX: 52016DP0074
Language: hu
Date: 2016-03-09 00:00:00
Title: Az Európai Parlament határozata a pilóták teljesítményalapú navigációra vonatkozó képzése, vizsgáztatása és időszakos ellenőrzése tekintetében az 1178/2011/EU bizottsági rendeletet módosító bizottsági rendelet tervezete ellenzésének mellőzéséről (D042244/03 – 2016/2545(RPS))

9.2.2018   
            
            
               HU
            
            
               Az Európai Unió Hivatalos Lapja
            
            
               C 50/150
            
         P8_TA(2016)0074
   Végrehajtási intézkedés ellenzésének mellőzése: a pilóták teljesítményalapú navigációra vonatkozó képzése, vizsgáztatása és időszakos ellenőrzése
   Az Európai Parlament határozata a pilóták teljesítményalapú navigációra vonatkozó képzése, vizsgáztatása és időszakos ellenőrzése tekintetében az 1178/2011/EU bizottsági rendeletet módosító bizottsági rendelet tervezete ellenzésének mellőzéséről (D042244/03 – 2016/2545(RPS))
   (2018/C 050/18)
   
      Az Európai Parlament,
   
   
               —
            
            
               tekintettel a bizottsági rendelet tervezetére (D042244/03,
            
         
               —
            
            
               tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi rendelet, 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 7. cikk (6) bekezdésére,
            
         
               —
            
            
               tekintettel a fent nevezett rendelet 65. cikkében említett bizottság 2015. december 18-i véleményére,
            
         
               —
            
            
               tekintettel a Bizottság 2016. február 12-i levelére, amelyben annak kinyilvánítására kéri az Európai Parlamentet, hogy nem ellenzi a rendelet tervezetét,
            
         
               —
            
            
               tekintettel a Közlekedési és Idegenforgalmi Bizottság által a Bizottsági Elnökök Értekezletének elnökéhez intézett 2016. február 23-i levélre,
            
         
               —
            
            
               tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat (2) 5a. cikkének (3) bekezdésére,
            
         
               —
            
            
               tekintettel a Közlekedési és Idegenforgalmi Bizottság határozatra vonatkozó ajánlására,
            
         
               —
            
            
               tekintettel eljárási szabályzata 106. cikke (4) bekezdésének d) pontjára és 105. cikkének (6) bekezdésére,
            
         
               —
            
            
               tekintettel arra, hogy az eljárási szabályzata 105. cikke (6) bekezdésének harmadik és negyedik francia bekezdésében említett határidőn belül – amely 2016. március 8-án járt le – nem érkezett kifogás,
            
         
               A.
            
            
               mivel a Bizottság rendelettervezetének célja többek között az, hogy a magánpilóta-szakszolgálati engedély jogosultjainak jelenleg biztosított átmeneti időszakot egy évvel, 2016. április 8-ról 2017 áprilisára meghosszabbítsa;
            
         
               B.
            
            
               mivel a Parlament 2016. április 23-áig emelhet kifogást a Bizottság határozattervezetével szemben;
            
         
               C.
            
            
               mivel a bizottsági határozat 2016. április 8-i hatálybalépése megszüntetné azt a joghézagot, amely az USA Szövetségi Légiközlekedési Hivatala (FAA) által kiállított magánpilóta-szakszolgálati engedély birtokosait – több ezer uniós polgárt – érinti;
            
         
               D.
            
            
               mivel amennyiben nem módosítják ezt a dátumot, e pilóták kötelesek lesznek FAA-engedélyüket érvényesíttetni vagy uniós engedélyre alakítani, amelyhez a nemzeti hatóságok és a pilóták részéről egyaránt jelentős forrásokra és időre lesz szükség;
            
         
               E.
            
            
               mivel a Bizottság és az Európai Repülésbiztonsági Ügynökség kész arra, hogy tárgyalásokat folytasson az e pilótaengedélyek EU és USA közötti kölcsönös elismerését és honosítását megkönnyítő, egyszerűsített eljárás érdekében, és mivel ezen új eljárás előreláthatóan 2016 második felére áll majd a pilóták rendelkezésére;
            
         
            
               1.
            
            
               kijelenti, hogy nem ellenzi a bizottsági rendelet tervezetét;
            
         
            
               2.
            
            
               utasítja elnökét, hogy továbbítsa ezt a határozatot a Bizottságnak és tájékoztatás céljából a Tanácsnak.
            
         
      (1)  HL L 79., 2008.3.19., 1. o.
   
   
      (2)  HL L 184., 1999.7.17., 23. o.